Source: http://docplayer.fi/1682790-Yhteiskuntatieteiden-tiedekunta-jaana-tahvanainen-yritysominaisuuksien-yhteys-tuloverotuksen-ennakkotietojen-kysyntaan.html
Timestamp: 2016-10-28 02:39:36+00:00
Document Index: 8219954

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐Yhteiskuntatieteiden tiedekunta. Jaana Tahvanainen YRITYSOMINAISUUKSIEN YHTEYS TULOVEROTUKSEN ENNAKKOTIETOJEN KYSYNTÄÄN
Yhteiskuntatieteiden tiedekunta. Jaana Tahvanainen YRITYSOMINAISUUKSIEN YHTEYS TULOVEROTUKSEN ENNAKKOTIETOJEN KYSYNTÄÄN
Download "Yhteiskuntatieteiden tiedekunta. Jaana Tahvanainen YRITYSOMINAISUUKSIEN YHTEYS TULOVEROTUKSEN ENNAKKOTIETOJEN KYSYNTÄÄN"
1 Yhteiskuntatieteiden tiedekunta Jaana Tahvanainen YRITYSOMINAISUUKSIEN YHTEYS TULOVEROTUKSEN ENNAKKOTIETOJEN KYSYNTÄÄN Pro gradu tutkielma Taloustieteet/Laskentatoimi Syksy 20132 Lapin yliopisto, yhteiskuntatieteiden tiedekunta Työn nimi: Yritysominaisuuksien yhteys tuloverotuksen ennakkotietojen kysyntään Tekijä: Jaana Tahvanainen Koulutusohjelma/oppiaine: Taloustieteet/Laskentatoimi Työn laji: Pro gradu -työ_x_ Sivulaudaturtyö Lisensiaatintyö Sivumäärä: 77 Vuosi: Syksy 2013 Tiivistelmä: Tutkimuksen tarkoituksena on selvittää, onko tuloverotuksen ennakkotietoa hakevilla yhtiöillä yhteisiä tunnistettavia tekijöitä ja millainen yhteys yritysominaisuuksilla on ennakkotietojen hakemisessa. Tutkimus tarkastelee sitä, lisäävätkö tietyt yritysominaisuudet todennäköisyyttä hakea ennakkotietoa. Tutkimuksessa oletetaan, että ennakkotietojen hakeminen on osa verosuunnittelua. Tutkimus tehtiin Pohjois-Suomen yritysverotoimiston alueen ennakkotietoa hakeneista osakeyhtiöistä ja satunnaisotannalla poimituista osakeyhtiöstä. Aineistoon kuului 108 yhtiötä, joista 54 yhtiöllä oli ennakkotietohakemus ja 54 oli vertailuyhtiötä. Aineisto on vuosilta Aineiston analysointiin on käytetty logistista regressioanalyysia ja herkkyysanalyysia. Tulosten mukaan merkitseviksi ja ennakkotiedon hakemisen todennäköisyyttä lisääviksi yritysominaisuuksiksi nousivat koko, nettovarallisuus ja verot. Herkkyysanalyysissä kannattavuus nousi hakemisen todennäköisyyttä lisääväksi ominaisuudeksi. Ennakkotietoa haetaan strategisissa yritysjärjestelytilanteissa ja osakkaan veronalaiseen etuun tulkinnallisissa kysymyksissä. Tulokset tukevat väitteitä, että suurilla yhtiöillä on moninaisempia verotukseen liittyviä mahdollisuuksia käyttää ennakkotietomenettelyä verosuunnittelussa ja yhtiön suuri nettovarallisuus motivoi verosuunnitteluun. Lisäksi verosuunnittelulla vaikuttaa olevan yhteys korkeampaan kannattavuuteen. Ennakkotietoa hakeneilla vaikuttaa myös olevan edelleen käytettävissä taktisia verosuunnittelukeinoja, joka näkyy pienempänä suhteellisena välittömien verojen määränä. Avainsanat: ennakkotiedot, verosuunnittelu, yritysjärjestelyt Muita tietoja: Suostun tutkielman luovuttamiseen kirjastossa käytettäväksi_x_ Suostun tutkielman luovuttamiseen Lapin maakuntakirjastossa käytettäväksi (vain Lappia koskevat)3 SISÄLLYS Tiivistelmä Sisällys Taulukot Lyhenteet 1 JOHDANTO Johdatus aiheeseen Aikaisemmat tutkimukset Tutkimuksen tavoite ja tutkimusongelma STRATEGINEN VEROSUUNNITTELU Tilinpäätössuunnittelu Verosuunnittelu Yritysrakenteen suunnittelu Yritysjärjestelytilanteet Liiketoiminta- eli substanssikauppa Omistuskauppa Sulautuminen Jakautuminen Liiketoimintasiirto Osakevaihto VERONEUVONTA Tilintarkastajien veroneuvontapalvelut Ennakkotiedot osana veroneuvontaa Ennakkotiedon hakeminen Ennakkotietopäätöksen antaminen Ennakkotietopäätöksen noudattaminen Ennakkotietojen asiakysymykset MENETELMÄT JA AINEISTO Oletukset ennakkotietojen kysyntään vaikuttavista yritysominaisuuksista Logistinen regressiomalli ja hypoteesit Aineisto... 544 5 TUTKIMUSTULOKSET Aineiston kuvaus Muuttujien välisiä korrelaatioita Regressioanalyysin tulokset Regressioanalyysin tulokset transformoidulla aineistolla Mallin luokittelukyky JOHTOPÄÄTÖKSET LÄHTEET... 725 TAULUKOT Taulukko 1. Muuttujien määrittelyt ja asetetut hypoteesit Taulukko 2. Kuvailevia tilastotietoja yritysominaisuuksista (N=108) Taulukko 3. Kuvailevia tilastotietoja yritysominaisuuksista transformoidulla aineistolla (N=108) Taulukko 4. Hakemusten asiakysymysten sisältö (N=54) Taulukko 5. Yritysominaisuuksien keskinäiset korrelaatiot (N=108) Taulukko 6. Logistisen regressiomallin tulokset (N=108) Taulukko 7. Herkkyysanalyysin tulokset (N=108) Taulukko 8. Tulokset transformoidulla aineistolla (N=108) Taulukko 9. Herkkyysanalyysin tulokset (N=108) Taulukko 10. Mallin 4 luokittelukyky Taulukko 11. Mallin 5 luokittelukyky6 LYHENTEET EVL Elinkeinoverolaki /717 KPL Kirjanpitolaki /1336 OYL Osakeyhtiölaki /624 TTL Tilintarkastuslaki /459 TVL Tuloverolaki /1535 VML Verotusmenettelylaki /10797 1 JOHDANTO 1.1 Johdatus aiheeseen Kansainvälistyminen, kilpailun kiristyminen, yritysjärjestelyt ja ylikansallinen sääntely asettavat jatkuvia muutoshaasteita yritysten verosuunnittelulle. Verot ovat yritykselle kustannuseriä, joiden suunnittelu ja hallitseminen ovat tärkeä osa liiketoimintaa. Toisaalta verot ovat julkisen sektorin tulonlähteitä, joista säädetään verolakien avulla. Verotussäännöksiin ja niiden tulkintaan liittyy kuitenkin epävarmuutta, jonka vähentämiseksi yritykset voivat ostaa verokonsultointia ja käyttää ennakkotietomenettelyä. Verosuunnittelun avulla yritykset pyrkivät selvittämään eri toimintavaihtoehtoihin liittyvät veroseuraamukset ja huolehtimaan siitä, että ne otetaan huomioon arvioitaessa vaihtoehtojen edullisuutta. Verosuunnittelulla pyritään estämään yritykselle aiheutuvia verotuksellisesti yllättäviä taloudellisia seuraamuksia. Kohteena voi olla yksittäinen tapahtuma tai kokonainen tapahtumien sarja, jonka läpivienti vie useita vuosia. Verovelvollinen voi käyttää verosuunnittelun apuna tilintarkastusyhteisöjen ja lakiasiaintoimistojen palvelutarjontaa. Veroviranomaisten kanssa yritykset voivat käydä vapaamuotoisia keskusteluja osana normaalia verosuunnittelua sekä osana verotuksen oikeellisuuden varmistamista. Nämä keskustelut eivät kuitenkaan sido veroviranomaista eivätkä verovelvollista, sillä keskusteltaessa vapaamuotoisesti kaikki asiaan liittyvät tosiasiat eivät välttämättä ole esillä. Ennakkotiedon hakemisella vältetään tämä vapaamuotoisiin keskusteluihin liittyvä sitomattomuus. Ennakkotieto dokumentoi suunnitellun, antaa suunnitelmalle varmuutta ja tukee yhtiötä päätöksenteossa. Ennakkotietoa haetaan verovelvollisen näkökulmasta sellaisiin asioihin, joihin kohdistuu tulkinnallisuutta. Tämä tutkimus pyrkii selvittämään, mitkä yrityskohtaiset tekijät ovat yhteydessä ennakkotietojen kysyntään. Tutkimuksessa tarkastellaan, onko hakijoilla joitain yhteisiä tunnistettavia ominaisuuksia, jotka vaikuttavat tuloverotuksen ennakkotietojen kysyntään. Ennakkotiedon hakeminen on näkyvä merkki yrityksen8 7 pyrkimyksestä poistaa epävarmuutta, joka on osa liiketoimintaa. Yhteyden olemassaolo on kiinnostava niin laajemman strategisen suunnittelun näkökulmasta kuin myös kapeammin ajateltuna pelkän verosuunnittelun näkökulmasta. Tämä tutkimus tarjoaa mielenkiintoisen asetelman yritysten riskienhallintaan sekä verotusta suunnitteleville ja toimittaville tahoille. 1.2 Aikaisemmat tutkimukset Yrityksen harjoittaman verosuunnittelun tärkeys on tunnistettu jo pitkään (Hoffman 1961). Vaikka verosuunnittelun käsite onkin saanut hieman toisistaan poikkeavia määritelmiä kirjallisuudessa (Mulligan 2008), perusajatukseltaan verosuunnittelulla pyritään vaikuttamaan yritykseltä ja sen omistajilta veroina perittävien varojen määrään ja veromaksujen ajoittumiseen (Järvenoja 2007). Verosuunnittelulla pyritään kartoittamaan suunnitelmiin sisältyvät riskit ja poistamaan tai minimoimaan ne (Myrsky & Linnakangas 2007: 35, Virtanen 2002: 71, Mulligan 2008: 40). Verosuunnittelu voidaan organisoida monella tavalla ja veroneuvontaa voidaan saada suoraan veroviranomaiselta tiedustelemalla. Suomalaista ennakkotieto- ja ennakkoratkaisumenettelyä verosuunnittelun apukeinona on kuvannut Myrsky (2007). Lisäksi Ranta-aho (2007) on tutkinut tuloverotuksen ennakkotietojen sitovuutta verotuksessa. Annettuja merkittäviä ennakkotietopäätöksiä käsitellään vuosittain Verotus-lehdessä, ja yli puolet ennakkotiedoista koskee yritysjärjestelyjä, kuten sulautumista ja jakautumista (Rajamäki 2009: 273, Pykönen 2012: 399). Veroneuvonnan lisäksi verosuunnittelua voidaan toteuttaa organisaation omana työnä tai käyttää verotukseen perehtyneiden konsultti- ja asiantuntijayritysten ostopalveluita. Beck, Davis ja Jung (1996) ovat kehittäneet veroneuvonnan kysynnästä teoreettisen mallin, jota he ovat testanneet tutkimuksessa kokeellisesti. Mallin mukaan veroneuvonnan kysyntää lisää i) veroneuvonnan kyky vähentää epävarmuutta verovelvollisen verovelan suuruudesta sekä ii) se missä määrin veroneuvonta vaikuttaa verovelvollisen verokohteluun. Mallissa verovelvollisella oli mahdollisuus valita veroviranomaiselle ilmoittamansa verotettavan tulonsa määrän. Valitessaan verotettavan tulonsa määrän alhaiseksi verovelvollinen altistuu verottajan langettamille sanktioille. Mallin mukaan verovelvollisen toiminta on9 8 seurausta veroviranomaisen tekemän verotarkastuksen (post audit) todennäköisyydestä ja siitä aiheutuvista sanktioista. Mallin mukaan verovelvollisen veroriskille alttiina olevan pääoman määrän suuruus ja veroneuvonnan käyttö olivat yhteydessä alhaisempiin raportoituihin verotettaviin tuloihin ja veroihin. Veroriskin merkittävyys kasvatti veroneuvonnan kysyntää, sillä mallin kokeellisessa analyysissä havaittiin, että maksullisen veroneuvonnan kysyntä lisääntyi neuvottavan verovähennyksen merkittävyyden mukaan. Lisäksi kokeellisessa analyysissä havaittiin veroneuvonnan ylikysyntää, jota perusteltiin käyttäytymistieteellisillä argumenteilla. Tällöin ihmiset ylikuluttavat heidän omaa ennakkokäsitystään tukevia palveluita välttääkseen pettymyksen. Tilintarkastuksen oheispalveluiden kysyntää käsittelevissä tutkimuksissa on usein yhdeksi kysyntää määritteleväksi tekijäksi otettu asiakasyrityksen verokonsultointi (Palmrose 1986, Francis 2006, Antle et al. 2006). Muita oheispalveluita ovat esimerkiksi liikkeenjohdon konsultointi-, riskienhallinta- ja yritysjärjestelypalvelut sekä corporate governance -palvelut. Verokonsultoinnin osuus saattaa olla hyvinkin suuri tilintarkastuksen oheispalveluja kokonaismäärästä. Esimerkiksi Francis (2006) on kuvannut, miten tilintarkastajien harjoittaman konsultoinnin osuus on kehittynyt 2000-luvulla yhdysvaltalaisissa pörssiyrityksissä. Verokonsultointia voidaan pitää merkittävimpänä yksittäisenä konsultoinnin muotona, sillä sen osuus vuonna 2005 oli 70 prosenttia kaikista tilintarkastuksen oheispalvelupalkkioista. Tilintarkastajien harjoittamaa asiakasyrityksen konsultointia on pidetty tilintarkastajien itsenäisyyttä uhkaavana tekijänä (Francis 2006). Immonen (2011) on käsitellyt laajasti yritysjärjestelyjen verosuunnittelumahdollisuuksia ja keinoja muuttaa omistus- ja rakennejärjestelyjä. Myös Järvenoja (2007) sekä Leppiniemi ja Walden (2009) ovat käsitelleet yritysjärjestelyjä osana tilinpäätös- ja verosuunnittelua, mutta käsittelevät myös muita verosuunnittelumahdollisuuksia, kuten tuloksenjärjestelyä kuluvarastolla ja rahoitusrakenteella. Tässä tutkimuksessa selvitetään, onko yritysominaisuuksilla yhteyttä ennakkotietoja hakemiseen. Toisin sanoen tutkimus voi mahdollisesti selventää ennakkotietoja hakevan yhtiön tyypillisiä ominaisuuksia. Yrityskohtaisten tekijöiden yhteydestä10 9 tuloverotuksen ennakkotietojen hakemiseen ei ole tiettävästi tutkimuksia. Tällaisen voisi olettaa kiinnostavan sekä verosuunnittelua tekeviä yrityksiä että veroviranomaisiakin. Tutkimusta voidaan hyödyntää määritettäessä veroneuvontapalveluiden kysyntätekijöitä. 1.3 Tutkimuksen tavoite ja tutkimusongelma Tutkimuksen tarkoituksena on selvittää, onko tuloverotuksen ennakkotietoa hakevilla yhtiöillä joitain yhteisiä tunnistettavia tekijöitä ja millainen yhteys yritysominaisuuksilla on ennakkotietojen hakemisessa. Tutkimus tarkastelee sitä, lisäävätkö tietyt yritysominaisuudet todennäköisyyttä hakea ennakkotietoa. Tutkimuksessa oletetaan, että ennakkotietojen hakeminen on osa verosuunnittelua, ja asiaa tarkastellaan yrityksen verosuunnittelun näkökulmasta. Taustalla vaikuttavia tekijöitä lähestytään Beck, Davis ja Jungin (1996) tutkimuksen pohjalta. Tutkimus olettaa, että ennakkotietojen kysyntä liittyy verovelan epävarmuuden suuruuteen, jonka ratkaisemiseksi yritys tarvitsee ulkopuolista apua. Tutkimuskysymystä voidaan lähestyä myös erilaisten oheispalveluiden kysyntään vaikuttavien tekijöiden kautta. Tilintarkastajien tarjoamia oheispalkkioita on tutkittu paljon (Palmrose 1986, Francis 2006, Antle et al. 2006) ja osa näistä tutkimuksista liittyy myös veroneuvontaan. Tutkimuksessa käsitellään Pohjois-Suomen yritysverotoimistosta vuosina haettuja osakeyhtiöitä koskevia tuloverotuksen ennakkotietoja. Tutkimuksen ulkopuolelle on jätetty muut veroviranomaiselta haettavat ennakkotiedot ja -ratkaisut kuten ennakkoperinnän ennakkoratkaisut. Tähän päädyttiin tutkimuskohteen aineiston rajallisuuden ja tutkimuksen aihe-alueen hallittavuuden vuoksi. Tutkimuskysymykseen on haettu ratkaisua logistisella regressioanalyysillä ja herkkyysanalyysillä. Tutkimuksen toisessa luvussa syvennytään yrityksen tilinpäätös- ja verosuunnitteluun, yritysrakenteen suunnitteluun sekä tarkastellaan yritysjärjestelytilanteita. Kolmannessa luvussa käsitellään tilintarkastajien veroneuvontapalveluita, ennakkotietomenettelyä osana veroneuvontaa ja11 10 ennakkotietojen asiakysymyksiä. Neljännessä luvussa käsitellään tutkimuksessa tehdyt oletukset kysyntään vaikuttavista yritysominaisuuksista, logistinen regressiomalli ja asetetut hypoteesit. Viidennessä luvussa esitellään kuvaus aineistosta, muuttujien väliset korrelaatiot, regressioanalyysien ja herkkyysanalyysien tulokset sekä mallien luokittelukyky. Kuudennessa luvussa esitetään johtopäätökset ja jatkotutkimusmahdollisuudet.12 11 2 STRATEGINEN VEROSUUNNITTELU 2.1 Tilinpäätössuunnittelu Yrityksen suunnittelujärjestelmät voidaan jaotella strategisiin, taktisiin ja operatiivisiin suunnitelmiin. Strategisessa suunnittelussa esitetään yrityksen toimintalinjoista yleisnäkemys eli se miten yrityksen tavoitteet ja päämäärät saavutetaan. Strateginen suunnittelu muun muassa selventää yrityksen tarkoituksen ja kehittää näkemystä yrityksen toimintaan vaikuttavista ulkoisista tekijöistä. Suunnittelussa valitaan tarvittavat keinot ja tehdään suunnitelmat strategian toteuttamiseksi. Strategiasta johdetaan tavoitteita pitkälle ja lyhyelle aikavälille, on kyse joko taktisesta tai operatiivisesta suunnittelusta. (Leppiniemi 2009: 43). Yrityksen tavoitteeksi voidaan asettaa omistajan varallisuuden maksimointi. Tasetta voidaan kutsua vahvaksi, jos oman pääoman osuus on riittävällä tasolla (Mattila 2012: 1). Myös verotuksesta löytyy kannuste vahvan oman pääoman kehittämiseksi nettovarallisuuden muodossa. Voiton tuottaminen osakkeenomistajille on osakeyhtiölain ( /624) 1 luvun 5 pykälässä todettu yhtiön toiminnan tarkoitukseksi, jos yhtiöjärjestyksessä ei sanota muuta. Yhtiön jaettavissa olevalla vapaalla omalla pääomalla voidaan muun muassa jakaa osinkoa, tehdä pääomanpalautus tai lyhentää pääomalainaa ja maksaa sille korkoa. Yhtiö voi jakaa varoja vahvistetun taseen mukaisen jaettavissa olevan vapaan oman pääoman verran (OYL 13:5), mutta niin, että yhtiön maksukykyisyys säilyy (OYL 13:2). Yrityksen strategisen kehittämisen tavoitteet konkretisoituvat rahoitusbudjetissa. Keskeisiä rahoitusbudjetissa huomioitavia näkökulmia ovat tavoiteltu oman ja vieraan pääoman suhde (rahoitusrakenne) sekä kasvu-, kannattavuus- ja rahoitustavoitteiden yhteensovittaminen. Nämä näkökulmat ovat kiinteässä yhteydessä yrityksen riskien hallintaan ja siellä erityisesti liikeriskin hallintaa. Liikeriski voidaan jakaa edelleen ulkoiseen ja sisäiseen. Ulkoinen liikeriski koskee markkinoita ja yrityksen ympäristöä sekä siinä tapahtuvia yllättäviä muutoksia. Sisäinen riski on yrityksen sisäiseen toimintaan liittyvää, kuten joustavuuteen suhdannemuutoksissa tai johtamisen onnistuminen. Liikeriskiä pyritään hallitsemaan13 12 muun muassa järjestämällä toimintoja, puskureita ja joustokohtia sekä vakuuttamalla. Liikeriskiä voidaan hallita myös luopumalla, jolloin mahdollinen voitonmahdollisuus joudutaan samalla uhraamaan. Riskien hallinnassa arvioidaan eri vaihtoehtojen todennäköisyyttä sekä yrityksen riskinkantokykyä. (Leppiniemi 2009: 46). Rahoitusrakenteessa on kyse yrityksen vieraan ja oman pääoman suhteesta. Vieraan pääoman käytöllä lisätään yrityksen liikeriskistä aiheutuvaa tuloksen vaihtelua eli kannattavuuteen liittyvää riskiä. Velkaisuuden vaikutusta oman pääoman tuottoon kutsutaan vieraan pääoman vipuvaikutukseksi, joka on erilainen lasku- ja nousukaudella. Ottamalla lisää lainaa voidaan parantaa kannattavuuslukuja nousukaudella. Kun taas laskukaudella voimakas velkaantuminen voi pienentää yrityksen kannattavuuslukuja ja tulosta merkittävästi, sillä vieraaseen pääomaan liittyvät korkokulut on maksettava huolimatta yhtiön tulostilanteesta. (Kallunki & Niemelä 2012: 176). Tilinpäätössuunnittelu on osa yrityssuunnittelua, joten siinä on huomioitava useita tekijöitä kuten verolainsäädäntö, yrityskuva ja omistajan omat tavoitteet. Tilinpäätös kiinnostaa erityisesti sijoittajia ja sen antaman informaation perusteella pyritään ennustamaan yrityksen tuleva taloudellinen menestys, vaikka tilinpäätös kuvaakin menestymistä tilinpäätösajankohtaan saakka. Yrityskuvassa on kyse tilinpäätöksen perusteella tehtävistä päätelmistä yrityksen taloudellisesta tilanteesta. Taloudellista tilannetta tarkastellaan usein kannattavuuden ja rahoituksen näkökulmasta. Lisäksi luottokelpoisuuden arvioinnissa lasketaan tunnuslukuja yrityksen arvon määrittämiseksi ja konkurssin ennustamiseksi. (Leppiniemi & Walden 2009: 20, Leppiniemi & Walden 2009: 319). Yritysjärjestelyt ovat omistajien näkökulmasta merkittävä suunnittelukeino varojen jakamiseen. Yritysjärjestely on omistajan näkökulmasta onnistunut, mikäli sillä voidaan kasvattaa jakokelpoisia varoja ja erityisesti vapaan oman pääoman jakokelpoisia varoja. Vapaan oman pääoman lisääminen antaa omistajille enemmän mahdollisuuksia suunnitella itselleen verotuksellisesti edullista voitonjakoa. (Immonen 2012: 236).14 13 Tilinpäätössuunnittelu on yleensä pitkän aikavälin suunnittelua, sillä sekä kirjanpitolain ( /1336) 3 luvun 3 pykälän yleisten periaatteiden mukaan ja neljännen direktiivin (2003/51/EY) 31 artiklan mukaan on noudatettava johdonmukaisesti jatkuvuuden periaatetta menettelytavoissa tilikaudesta toiseen. Menettelytapojen muuttaminen on mahdollista, mutta ei ilman taloudellisia perusteita. Tosin suunnitellut ja toteutetut asiat voivat olla itsessään lähes peruuttamattomia niihin liittyvän suuren taloudellisen kustannuserän vuoksi, joten muutoksiin ei käytännössä ole mahdollisuuksia (Leppiniemi & Walden 2009: 191). Tilinpäätössuunnittelulle tuo omat riskinsä myös lainsäädännön muutokset, joiden ennakointi tuottaa ongelmia. Tilinpäätössuunnittelun tavoitteena voi olla myös tietojen paremman saannin järjestäminen kirjanpidosta ja tilinpäätöksestä (Leppiniemen & Waldenin 2009: 18-19). Lisäksi tilinpäätöksen esittämistavan valinta, onko avoin tai liikesalaisuuksia varjeleva, tai miten näytettävä tulos mitoitetaan, voi olla suunnittelun kohteena. Tilinpäätöksen ensisijainen tavoite on informaation antaminen tapahtuneesta. Informaatiota annetaan kirjanpitovelvollisen tilinpäätöspäivän taloudellisesta asemasta ja tilikauden tuloksen muodostumisesta säädetyn kirjanpitolain (1336/1997) 3 luvun 1 ja 2 mukaan. Myös IFRS:n yleisten perusteiden mukaan tilinpäätöksen perustekijöitä ovat taloudellisen aseman määrittäminen ja tuloksen kuvaaminen (Haaramo & Räty 2009: 84). Keskeiset tilinpäätöksen antaman informaation käyttäjät ovat omistajat, sijoittajat, yrityksen johto, työntekijät, rahoittajat, tavarantoimittajat, asiakkaat ja viranomaiset (Niskanen & Niskanen 2003: 13). Tilinpäätössäännökset antavat pohjan vähimmäisinformaatiolle sidosryhmien käytettäväksi, mutta ryhmien erilaisia käyttötarpeita ei niissä huomioida (Leppiniemi & Walden 2009: 14). Suomessa kirjanpito ja verotus ovat yhteydessä toisiinsa vahvasti (Andersson et al. 2009: 791, Seppälä 2012: 61). Hyvin tehdyssä suunnittelussa on huomioitu taloudelliset tapahtumat seurauksineen sekä tilipäätöksessä että verotuksessa. (Leppiniemi & Walden 2009: 17, Seppälä 2012: 61). Verosäädökset sitovat omalla tavallaan kirjanpito- ja tilinpäätössuunnittelua, sillä muuan muassa verotuksessa poistoina ei hyväksytä suurempaa määrää kuin mitä kirjanpidossa on vähennetty. Kirjanpito- ja tilinpäätösratkaisujen tekeminen piittaamatta lainkaan verosäädöksistä15 14 voi johtaa Leppiniemen ja Waldenin (2009: 73) mukaan veroseuraamusten hallitsemattomaan kasvuun. Kirjanpidon ja verotuksen tiiviin yhteyden takia useimmat tuloksenjärjestelykeinot ovat käytettävissä vastaavalla tavalla tilinpäätöksen suunnittelussa kuin verosuunnittelussa. Kuluvarasto voidaan ryhmitellä sen mukaan, vaikutetaanko tuloksen määrään tuotto- vai kulupuolella ja sen mukaan, onko kyse laajuus- vai jaksotusongelmasta. Laajuus tarkoittaa sitä, mikä on veronalaista tai vähennyskelpoista ja jaksotus sitä, milloin erä on veronalainen ja milloin vähennyskelpoinen. (Leppiniemi & Walden 2009: 325). Kuluvarasto kattaa suurimman osan mahdollisuuksista, joilla voidaan vaikuttaa veronalaisen voiton ja tilinpäätösvoiton määrään. Kuluvaraston ulkopuolelle jää yleensä kuitenkin strateginen verosuunnittelu kuten yritysmuodon valinta, omistuspohjan muuttaminen, sijaintipaikan ja toimialan valinta sekä konsernirakenteen suunnittelu. (Leppiniemi & Walden 2009: 325). Tuloksenjärjestelyä voidaan tehdä kuluvarastolla, joka nojautuu suurelta osin jaksotus- ja arvostusratkaisuihin. Kuluvarasto on suurimmillaan uusissa ja kasvavissa yrityksissä, mutta pienentyy kasvun hidastuessa. Kuluvarasto voidaan jakaa kolmeen eri ryhmään kulujen syntyperän perusteella: 1) yrityksen automaattinen kuluvarasto, 2) hankittavissa oleva kuluvarasto ja 3) käytännössä tavoittamattomissa oleva kuluvarasto. (Leppiniemi & Walden 2009: , Tomperi 2005: ). Kuluvaraston sisältö on suppeampi tilikauden päätyttyä kuin tilikauden aikana, sillä liiketapahtumien määrää ei voida enää siinä vaiheessa muuttaa. Useimpien tulojen ja menojen kirjaamisessa ei ole harkinnanvaraa tilikauden päätyttyä. Tilikauden aikana tulokseen voidaan vaikuttaa laajasti ostamalla, myymällä, ajoittamalla kampanjoita tai muuttamalla toimitusaikoja. Kuluvaraston käytettävyyttä säätelevät myös tilinpäätöksen yleiset laadintaperiaatteet ja laadintamenetelmät, jotka edellyttävät johdonmukaisuutta tilikaudesta toiseen. Kun valinta on kerran tehty, on sitä noudatettava jatkuvasti. Operatiivisessa tilinpäätössuunnittelussa suunnitteluvaraa on kuitenkin tilinpäätössiirroissa, vapaaehtoisissa varauksissa ja poistoerossa. (Leppiniemi & Walden 2009: 321)16 15 Kuluvarastolla on merkitystä tilinpäätöshetkellä ja kuluvaraston käyttäminen on suorassa suhteessa varaston käyttäjän kekseliäisyyteen, riskinottoon sekä lainsäädännön tuntemukseen. Kuluvarasto perustuu erilaisille suunnitelmille, jotka peilaavat ympäristöä ja mukautuvat muuttuviin olosuhteisiin. Osa tuloksenjärjestelykeinoista syntyy yritykselle luontaisesti liiketoiminnassa, tällöin puhutaan automaattisesta kuluvarastosta. Osa tuloksenjärjestelykeinoista edellyttää yritykseltä toimenpiteitä ja tällöin on kyse potentiaalisesta kuluvarastosta. (Leppiniemi & Walden 2009: 322). Potentiaalista kuluvarastoa ovat myös tulojen lykkääminen, jo päätettyjen menojen jouduttaminen tai uusien menojen synnyttäminen. Näiden toteuttaminen ratkeaa yleensä kannattavuus- ja rahoitusnäkökohdista. Potentiaalisen kuluvaraston hankinta vaatii yleensä taloudellisia panostuksia kuten investointeja. Investointien käyttäminen vaatii kuitenkin laajempaa tarkastelua, sillä ne voivat olla itsessään kannattamattomia tai ne voivat olla yrityksen saavuttamattomissa niiden vaatiman puuttuvan rahoituksen vuoksi. (Leppiniemi & Walden 2009: 324). Tilinpäätössuunnittelun yhteydessä puhutaan myös kriittisestä ja ei-kriittisestä tilinpäätöstilanteesta. Kriittisestä tilanteesta on kyse, kun tilinpäättäjällä ei ole riittävästi keinoja saavuttaa tavoitetulosta. Ei-kriittisessä tilanteessa tavoitetulokseen on päästy ja tällöin ei ole käytetty kaikkia käytettävissä olevia tuloksenjärjestelykeinoja. Tilinpäätöksen kriittisyyttä voidaan tarkastella myös tuloksennäyttämisen näkökulmasta, jolloin kriittisessä tilanteessa tulosta ei ole pystytty näyttämään halutun suuruisena. (Leppiniemi & Walden 2009: 323, Tomperi 2005: ). Verotuksen näkökulmasta tilanne on kriittinen, kun investointien tuottama voitto tulee näkyviin. Tällaisessa tilanteessa tuloksenjärjestelykeinot ovat loppuneet kesken. Ei-kriittisessä tilanteessa taas kuluvarastoa on käytettävissä sopivasti, joten investointien tuotto tulee näkyviin sen suuruisena kun yritys on halunnutkin. (Leppiniemi 2009: 193).17 16 Tilinpäätöksen tuloksenjärjestely voidaan ryhmitellä myös tuloksentasaukseen, tuloksen parantamiseen tai pienentämiseen. Tuloksentasaustilanteessa yritys pyrkii antamaan vaikutelman tasaisesti tulontuottokyvystä tilikaudesta toiseen. Tuloksentasaukseen ryhdytään usein rahoittajien vuoksi, jolloin halutaan näyttää vakaasti toimeentulevalta, riskittömältä yritykseltä. Tulosta tasataan siirtämällä kirjanpidollisia eriä tilikaudelta toiselle, tasaten samalla tilinpäätöksen tuloksen heilahteluja. Tuloksen parantamisen tai suurentamisen taustalla voivat olla tulokseen sidotut sopimukset kuten bonuspalkkaus, optio-ohjelmat, sopimusvakuudet (kovenantit) ja osakeannit. Tuloksen pienentämiseen voidaan ryhtyä verorasituksen pienentämiseksi tai johdon yritysosto tilanteessa, jolloin tulosta pienennetään kauppahinnan alentamisen vuoksi. (Niskanen & Niskanen 2003: ). Tuloksen pienentämiseen voivat johtaa myös poliittiset syyt, jolloin pyritään välttämään hyvän tuloksen näyttämistä (Scott 2009: 288). Tällöin taustalla voi olla tilanne, jossa yritys on nostanut hintoja ja kuluttajien näkökulmasta tilanne on paheksuttava. Hyvän tuloksen näyttämisen pelätään johtavan tällaisissa tilanteissa veronkorotuksiin tai muihin rajoitteisiin. 2.2 Verosuunnittelu Verosuunnittelussa on Immosen (2011: 15) mukaan olennaista nähdä liittymät liiketaloudelliseen tavoitteenasetteluun, jolloin sen tulisi tukea liiketoimintaa, parantaa kannattavuutta, tehokkuutta ja tuottavuutta. Sillä verotuksellisesti paras vaihtoehto ei välttämättä ole kokonaistaloudellisesti paras ratkaisu (Sääski Keskitalo 2012: 95). Verosuunnittelu lähtee tarpeesta ennakoida suunnitellun toimenpiteen verokohtelu ennen toimiin ryhtymistä ja tavoitteena on tuoda esille verojen vaikutus eri aikavälin suunnitelmiin (Leppiniemi & Walden 2009: 17, Myrsky & Linnakangas 2007: 35, Torkkel 2007: 37, Virtanen 2002: 71, Mulligan 2008: 40). Kaikilla verovelvollisilla ei kuitenkaan ole mahdollisuuksia tai tarvetta suunnitella veroja, kun taas toisessa ääripäässä ovat ne verovelvolliset, joilla verosuunnittelu on sidottu tiukasti taloushallinnon päätöksentekoon (Sääski Keskitalo 2012: 94). Verosuunnitteluun voi liittyä varovaisuuden periaate erittäin vahvana (Sääski Keskitalo 2012: 95). Verosuunnittelulla pyritään kartoittamaan suunnitelmiin18 17 sisältyvät riskit ja poistamaan tai minimoimaan ne. Tavoitteet suunnittelussa voivat olla monentasoiset, mutta yleisesti ottaen tavoitteena on estää verohaittoja ja ennakoimattomien verotustilanteiden syntymistä. Verosuunnittelulla usein kuitenkin käytännössä tarkoitetaan verojen minimointia ainakin pitkällä aikavälillä (Hoffman 1961: 274, Myrsky 2007: 733). Verosuunnittelua voidaan pitää epäonnistuneena, jos vaadittua tulkintaa tai menettelyä ei hyväksytä verotuksessa (Sääski Keskitalo 2012: 95). Verotus yksistään ei voi kuitenkaan ohjata yhtiön toimintaa, joten päätöksenteossa on huomioitava liiketoiminnalliset realiteetit ja myös muu lainsäädäntö kuten yhtiölain-, kirjanpitolain- ja toimialakohtainen erityislainsäädäntö (Mulligan 2008: 311, Sääski Keskitalo 2012: 97, Torkkel 2007: 39). Verosuunnittelun ja veronkierron välinen rajanveto voi olla vaikeaa, vaikka verotusmenettelylain 28 sisältää veronkierron määritelmän (KPMG 2005: 68). Yritysjärjestelyihin sovelletaan verotusmenettelylain 28 :n lisäksi myös elinkeinoverolain 52 h :ä ratkaistaessa verosuunnittelun ja veronkierron rajanvetoa (Knuutinen 2012: 183). Lainsäädäntöön ei kuitenkaan sisälly jokaista erityistä tilannetta koskevaa säännöstöä, ja yritykset joutuvat tekemään verotukseen liittyviä ratkaisuja tietämättä aina tarkkaan seurauksia (Virtanen 2002: 15). Yleensä voidaan kuitenkin todeta, että veronkiertotilanteessa oikeat liiketoiminnalliset syyt puuttuvat tai tilanteessa on käytetty tavanomaisesta poikkeavia menettelyjä (Knuutinen 2012: 6). Epäonnistunut verosuunnittelu voidaan tulkita veron kiertämiseksi, mutta onnistunut verosuunnittelu johtaa säästämiseen veroissa ja suunnittelu on lainmukaista (Torkkel 2007: 37). Itse verolainsäädännön keskeisin tavoite on verotettavan tulon ja nettovarallisuuden selvittäminen. Verolainsäädäntö ei siis pyri laajan informaation antamiseen toisin kuin tilinpäätössäännökset, tosin verotuksen pohjaksi tarvitaan luotettavaa kirjanpitoa ja ilmoitusvelvollisuuden täyttämistä. (Leppiniemi & Walden 2009: 14). Scholes ja Wolfson (1992) ovat tunnistaneet kolme erilaista verosuunnittelutyyppiä: 1) tulon muuntaminen toisen tyyppiseksi esimerkiksi ansiotulosta pääomatuloksi, 2) verotettavan tulon siirtäminen toiseen yhtiöön esimerkiksi korkeammin19 18 verotettavasta yhtiöstä alhaisemmin verotettavaan yhtiöön sekä 3) tulon siirtäminen ajanjaksolta toiselle ajanjaksolle. Näissä tilanteissa verosuunnittelu on heidän mukaansa hyväksyttävää vain, jos tilanteessa on liiketaloudellisia perusteita. Perusteiden puuttuminen voi johtaa hyvin epäedulliseen kohteluun veroviranomaisen taholta (Knuutinen 2012: 6, Mulligan 2008: 45). Verosuunnittelun aikajänteen näkökulmasta voidaan Myrskyn (2007: 733) sekä Leppiniemen & Waldenin (2009: 143) mukaan puhua yritysverotuksen osalta strategisesta, taktisesta ja operatiivisesta verosuunnittelusta. Luokittelu kertoo sen tavan, jolla yritys voi saavuttaa pitkän ja lyhyen aikavälin tavoitteensa ja miten toiminta organisoidaan sekä tehtävät ja vastuut jaetaan. Verosuunnittelu voidaan myös jakaa (KPMG 2005: 68) verosuunnitteluun tilikauden aikana, verosuunnitteluun erityisjärjestelyissä ja verosuunnitteluun tilinpäätöshetkellä. Elgood et al. (2005) ovat tutkineet verosuunnittelua veroriskien hallinnan näkökulmasta. Heidän mukaansa tärkeimmät hallittavat alueet ovat ulkomaiseen tytäryhtiöön liittyvä operatiivinen riski (esimerkiksi siirtohinnoittelukysymykset), paikallisen verolainsäädännön noudattamisriski (esimerkiksi veroilmoitukseen perustuvien verojen, lähdeverojen, arvonlisäverojen ynnä muiden paikallisessa verolainsäädännössä edellytettyjen verojen maksu) ja paikallisen tytäryhtiön tuloksenlaskentariski (esimerkiksi paikallisten tuloksenlaskentasäännösten ja konsernin tuloslaskentakäytäntöjen väliset jännitteet). Leppiniemen ja Waldenin (2009: 143) mukaan strateginen suunnittelu tarkoittaa yleensä lähes peruuttamatonta tapahtumaa, jolloin tehokas katuminen tai uudelleen suuntautuminen on vaikeaa. Verostrategisia valintoja ovat tavallisesti yritysmuotoa ja yritysrakennetta koskevat valinnat, esimerkkinä kysymykset toimitaanko yhtenä yrityksenä, konsernina vai yritysryhmänä. Lisäksi yritysjärjestelyt kuten sulautuminen, jakautuminen, liiketoimintasiirto, osakevaihto, yrityskauppa sekä yrityksen lopettaminen ja saneeraaminen ovat strategisia valintoja. Yritysjärjestelyjen pitäisi olla myös osa liiketoiminnan strategista keinovalikoimaa, jolloin niillä voi olla riittäviä liiketaloudellisia perusteita, joita edellytetään veronkiertämisen säännösten soveltamisen välttämiseksi (Immonen 2011: 15, Sääski Keskitalo 2012: 96).20 19 Taktinen verosuunnittelu esittää ne asiat, joilla suunnittelukauden tavoitteisiin voidaan päästä. Yleensä kysymys on kirjanpidon ja verotuksen tavoitetuloksesta, joka on edellytys halutulle toimenpiteelle. Toimenpiteet liittyvät usein omistajan talouteen eli omistajan työsuhde, osingonjako sekä sen jakautuminen ansio- ja pääomatuloksi, yrityksen ja omistajan väliset toimet kuten vuokrasuhde tai omien osakkeiden hankkiminen, tilikauden muuttaminen tai investointien ajoittaminen. Taktista verosuunnittelua on myös pääomalainan koron ja lyhennyksen maksaminen, sillä se edellyttää tiettyä oman pääoman rakennetta. Taktiset suunnitelmat voidaan muuttaa nopeasti ja ilman, että sillä on suurempia vaikutuksia yrityksen toimintaa. (Leppiniemi & Walden 2009: 145). Operatiivisessa verosuunnittelussa on kyse siitä, että yritys huomioi viimeisimmän lainsäädännön ja oikeuskäytännön juoksevassa toiminnassa ja tilinpäätöstä laatiessaan sekä toimii oikein. Tämä edellyttää yritykseltä järjestelmällistä lainsäädännön ja toimintaympäristön seurantaa sekä jatkuvaa kouluttautumista. Seurannalla saadaan impulsseja taktiselle ja strategiselle verosuunnittelulle sekä voidaan tarkastaa suunnitelmia. (Leppiniemi & Walden 2009: 145). Verosuunnittelulla pyritään estämään yllättävien verotulkintojen ja verolainsäädännön muutosten aiheuttamia veroriskejä. Ennustettavuuden kannalta ongelmaa aiheuttaa erityisesti lainsäädännössä jatkuvasti tapahtuvat muutokset. Sillä erilaisten toimenpiteiden vaikutukset voivat ulottua usealle vuodelle ja lainsäädäntö voi muuttua tuon ajan kuluessa. Lainsäädäntö ei myöskään aina pysy taloudellisen kehityksen perässä. Kun verolainsäädäntö perustuu monin kohdin yleissäännöksiin, oikeuskäytännöllä on suuri merkitys säännösten soveltamisalojen rajojen määrittelyssä. Tulkintojen vakiintumiseen lainsäädännön muuttuessa voi kulua pitkiäkin aikoja. EU-ympäristö saattaa myös tuottaa yhä uusia yllätyksiä. Lisäksi kansainväliset verokysymykset aiheuttavat usein ongelmia. (Myrsky & Linnakangas 2007: 35, Torkkel 2007: 38, Mulligan 2008: 319). Verosuunnittelua voidaan Torkkelin (2007: 38) mukaan tarkastella verosuunnittelun työkalupakin näkökulmasta. Verosuunnittelun työkalupakki koostuu kirjoitetusta laista ja sen julkaistusta tulkintakäytännöstä. Eri vaihtoehtoja arvioidaan työkalupakin avulla ja etsitään näin yhtiön kannalta paras vaihtoehto. Lisäksi Näytä lisää
TAMPEREEN YLIOPISTO Taloustieteiden laitos VEROUUDISTUS OSANA PIENOSAKEYHTIÖN MYYNNIN VEROSUUNNITTELUMALLIA Yrityksen taloustiede, laskentatoimi Pro-gradu tutkielma Tammikuu 2008 Ohjaaja: Eeva-Mari Ihantola Lisätiedot TALOUSTIETEIDEN TIEDEKUNTA. Jouni Vuontisjärvi OSAKEYHTIÖN YRITYSJÄRJESTELYT VEROTUKSEN NÄKÖKULMASTA
TALOUSTIETEIDEN TIEDEKUNTA Jouni Vuontisjärvi OSAKEYHTIÖN YRITYSJÄRJESTELYT VEROTUKSEN NÄKÖKULMASTA Pro gradu -tutkielma Laskentatoimi Maaliskuu 2014 OULUN YLIOPISTO Taloustieteiden tiedekunta TIIVISTELMÄ Lisätiedot YRITYKSEN SUKUPOLVENVAIHDOS
BusinessPlaza Yrityskauppa 1 Sisällys 1. Kaupan kohteen valmistaminen myyntikuntoon ja vaihtoehtojen kartoittaminen... 4 Liiketoimintakauppa... 5 Osakekauppa ja yhtiöosuuskauppa... 6 Osakevaihto... 7 Sulautuminen Lisätiedot YHTEISKUNTATIETEIDEN TIEDEKUNTA. Pirjo Honkanen KOMMANDIITTIYHTIÖN YRITYSJÄRJESTELYJEN JA YHTIÖOSUUDEN LUOVUTUKSEN VEROSEURAAMUKSET
YHTEISKUNTATIETEIDEN TIEDEKUNTA Pirjo Honkanen KOMMANDIITTIYHTIÖN YRITYSJÄRJESTELYJEN JA YHTIÖOSUUDEN LUOVUTUKSEN VEROSEURAAMUKSET Pro gradu -tutkielma Hallintotiede, erityisesti talousjohtaminen Kevät Lisätiedot Pienen osakeyhtiön verosuunnittelukeinot Case: Lappeenrannan Laaturakennus Oy
Saimaan ammattikorkeakoulu Liiketalous Lappeenranta Liiketalouden koulutusohjelma Laskentatoimi Petriina Avelin-Liiri Pienen osakeyhtiön verosuunnittelukeinot Case: Lappeenrannan Laaturakennus Oy Opinnäytetyö Lisätiedot Toiminimen muuttaminen osakeyhtiöksi
LAPPEENRANNAN TEKNILLINEN YLIOPISTO Kauppatieteiden tiedekunta Kauppatieteiden kandidaatin tutkinnon tutkielma Laskentatoimi Toiminimen muuttaminen osakeyhtiöksi Converting private business into limited Lisätiedot HENKILÖYHTIÖIDEN VEROSUUNNITTELUKEINOT KÄYTÄNNÖSSÄ
TAMPEREEN YLIOPISTO Taloustieteiden laitos HENKILÖYHTIÖIDEN VEROSUUNNITTELUKEINOT KÄYTÄNNÖSSÄ Yrityksen taloustiede, laskentatoimi Pro gradu tutkielma Huhtikuu 2009 Ohjaaja: Eeva Mari Ihantola Mirja Nissen Lisätiedot Peitelty osingonjako osakeyhtiössä - Muodot ja oikaisut verotuksessa
LAPPEENRANNAN TEKNILLINEN YLIOPISTO Kauppatieteellinen tiedekunta Yritysjuridiikka Kauppatieteiden kandidaatin tutkielma Peitelty osingonjako osakeyhtiössä - Muodot ja oikaisut verotuksessa Hidden divident Lisätiedot TIIVISTELMÄ x. Henni Honkalampi
TIIVISTELMÄ x Pro gradu -tutkielma Lisensiaatintutkielma Väitöskirja Oppiaine Laskentatoimi ja rahoitus Päivämäärä 31.1.2013 Tekijä(t) Henni Honkalampi Matrikkelinumero 71762 Sivumäärä 61 s. Otsikko Osakevaihdon Lisätiedot Työryhmämuistio MMM 2005:3 Osakeyhtiömuotoisten ja monialaisten maatilojen sukupolvenvaihdosten edistäminen työryhmän raportti Helsinki 2005
Työryhmämuistio MMM 2005:3 Osakeyhtiömuotoisten ja monialaisten maatilojen sukupolvenvaihdosten edistäminen työryhmän raportti Helsinki 2005 Maa- ja metsätalousministeriölle Maa- ja metsätalousministeriö Lisätiedot ITÄ-SUOMEN YLIOPISTO Yhteiskuntatieteiden ja kauppatieteiden tiedekunta Kauppatieteiden laitos MIKRO-OSAKEYHTIÖN TAKTINEN VEROSUUNNITTELU
ITÄ-SUOMEN YLIOPISTO Yhteiskuntatieteiden ja kauppatieteiden tiedekunta Kauppatieteiden laitos MIKRO-OSAKEYHTIÖN TAKTINEN VEROSUUNNITTELU Pro gradu-tutkielma Yritysoikeus ja -talous Niklas Visanko (250733) Lisätiedot TALOUSTIETEIDEN TIEDEKUNTA. Antti Arvola YHTEISÖVEROKANNAN MUUTOKSEN VAIKUTUS SUOMALAISTEN PÖRSSIYRITYSTEN TULOKSENJÄRJESTELYYN
TALOUSTIETEIDEN TIEDEKUNTA Antti Arvola YHTEISÖVEROKANNAN MUUTOKSEN VAIKUTUS SUOMALAISTEN PÖRSSIYRITYSTEN TULOKSENJÄRJESTELYYN Pro gradu tutkielma Laskentatoimen yksikkö Elokuu 2014 OULUN YLIOPISTO Taloustieteiden Lisätiedot PÄÄOMARAHASTON KAUTTA SIJOITTAVAN ULKOMAISEN RAJOITETUSTI VEROVELVOLLISEN VEROTUS SUOMESSA
TAMPEREEN YLIOPISTO Johtamiskorkeakoulu Terttu Malinen PÄÄOMARAHASTON KAUTTA SIJOITTAVAN ULKOMAISEN RAJOITETUSTI VEROVELVOLLISEN VEROTUS SUOMESSA Pro gradu -tutkielma Vero-oikeus Tampere 2013 TIIVISTELMÄ Lisätiedot JYVÄSKYLÄN YLIOPISTO Kauppakorkeakoulu
JYVÄSKYLÄN YLIOPISTO Kauppakorkeakoulu ANSIO- JA PÄÄOMATULOT HENKILÖSTÖN PALKITSEMISESSA SEKÄ YRITTÄJÄN JA SIJOITTAJAN VEROSUUNNITTELUN MAHDOLLISUUKSINA OIKEUSKÄYTÄNNÖN VALOSSA. Laskentatoimen pro gradu Lisätiedot TALOUSTIETEIDEN TIEDEKUNTA. Sari Jarkko LIIKEARVON MÄÄRÄN JA ARVONALENTUMISTEN YHTEYS TILINTARKASTAJALLE MAKSETTUIHIN PALKKIOIHIN SUOMESSA
TALOUSTIETEIDEN TIEDEKUNTA Sari Jarkko LIIKEARVON MÄÄRÄN JA ARVONALENTUMISTEN YHTEYS TILINTARKASTAJALLE MAKSETTUIHIN PALKKIOIHIN SUOMESSA Pro Gradu - tutkielma Laskentatoimen koulutusohjelma Kevät 2012 Lisätiedot O S A K E Y H T I Ö I T T Ä M I S E N T A L O U D E L L I S E T JA T O I M I N N A L L I S E T V A I K U T U K S E T M A A T I L A L L E
O S A K E Y H T I Ö I T T Ä M I S E N T A L O U D E L L I S E T JA T O I M I N N A L L I S E T V A I K U T U K S E T M A A T I L A L L E Helsingin Yliopisto Taloustieteen laitos Maatalousekonomia Pro Gradu Lisätiedot JYVÄSKYLÄN YLIOPISTO Taloustieteiden tiedekunta. Pk-yrityksen arvonmääritys yrityskauppatilanteessa
JYVÄSKYLÄN YLIOPISTO Taloustieteiden tiedekunta Pk-yrityksen arvonmääritys yrityskauppatilanteessa Laskentatoimen Pro gradu- tutkielma Syyskuu 2008 Laatija: Samuli Laakso Ohjaaja: Professori Aila Virtanen Lisätiedot IAS/IFRS -standardien ja kansallisen lainsäädännön keskinäiset eroavaisuudet sekä niistä johtuvat ongelmat rahoitusvälineiden verotuskohtelussa
IAS/IFRS -standardien ja kansallisen lainsäädännön keskinäiset eroavaisuudet sekä niistä johtuvat ongelmat rahoitusvälineiden verotuskohtelussa Yritysjuridiikka Maisterin tutkinnon tutkielma Joel Julkunen Lisätiedot Välirahoitusinstrumentit - käsittely yhtiö-, kirjanpito- ja vero-oikeudessa sekä rahoituksessa
KANSAINVÄLISEN KONSERNIN SISÄISTEN LAINOJEN SIIRTOHINNOITTELU JA SII- HEN LIITTYVÄT ONGELMAKOHDAT Asiantuntijan käsityksiä lainojen siirtohinnoittelusta, siihen liittyvistä käytännöistä ja ongelmakohdista Lisätiedot TILINPÄÄTÖSINFORMAATIOSTA TUNNUSLUKUANALYYSIIN Balance Consulting Oy:n ja Talouselämän tilinpäätösanalyysien vertailu 1999 2001
J Y V Ä S K Y L Ä N Y L I O P I S T O Taloustieteiden tiedekunta TILINPÄÄTÖSINFORMAATIOSTA TUNNUSLUKUANALYYSIIN Balance Consulting Oy:n ja Talouselämän tilinpäätösanalyysien vertailu 1999 2001 Laskentatoimi Lisätiedot Tiivistelmä kirjasta Yrityksen taloushallinto tänään
Tiivistelmä kirjasta Yrityksen taloushallinto tänään Kirjoittaja: Joose Sauli Julkaisija: Varjovalmennus 2015 Alkusanat... iii Johdanto... 1 1 Kansainvälistyvä tilinpäätös... 9 2 Tilinpäätösanalyysi omistajan Lisätiedot Pekka Hirvikoski OMISTUSRAKENTEEN YHTEYS INVESTOINTIEN KASSAVIRTAHERKKYYTEEN SUOMALAISELLA AINEISTOLLA
Pekka Hirvikoski OMISTUSRAKENTEEN YHTEYS INVESTOINTIEN KASSAVIRTAHERKKYYTEEN SUOMALAISELLA AINEISTOLLA Lapin yliopisto, yhteiskuntatieteiden tiedekunta Työn nimi: Omistusrakenteen yhteys investointien Lisätiedot Yrittäjän verotus 2015
Yrittäjän verotus 2015 Juha Siikavuo VÄLITÖN JA VÄLILLINEN VEROTUS VUONNA 2015 Yrittäminen on kivaa! Sitä olen puuhastellut koko ikäni. Olen teille koonnut kivan lukupaketin verotuksesta. Sillä verotuskin Lisätiedot 2.2. Hakijan esittämä tapahtumakuvaus ja kirjanpidollinen tulkinta siitä
KIRJANPITOLAUTAKUNTA LAUSUNTO 2/2005 IFRS-JAOSTO Annettu Helsingissä 20 päivänä joulukuuta 2005 1. Tausta Rahoitustarkastus on 14.11.2005 pyytänyt lausuntoa kansainvälisten tilinpäätösstandardien soveltamisesta Lisätiedot UUDEN OSAKEYHTIÖLAIN VAIKUTUKSET OSAKEYHTIÖN PÄÄOMARAKENTEESEEN, VAROJENJAKOON JA VEROTUKSEEN
LAPPEENRANNAN TEKNILLINEN YLIOPISTO KAUPPATIETEELLINEN TIEDEKUNTA Talouden ja yritysjuridiikan laitos Laskentatoimi UUDEN OSAKEYHTIÖLAIN VAIKUTUKSET OSAKEYHTIÖN PÄÄOMARAKENTEESEEN, VAROJENJAKOON JA VEROTUKSEEN Lisätiedot NAIS- JA MIESJOHTAJIEN VÄLISET EROT RAHOITUKSEN NÄKÖKULMASTA
ITÄ-SUOMEN YLIOPISTO Yhteiskuntatieteiden ja kauppatieteiden tiedekunta Kauppatieteiden laitos NAIS- JA MIESJOHTAJIEN VÄLISET EROT RAHOITUKSEN NÄKÖKULMASTA Pro gradu tutkielma, Taloushallinto ja rahoitus Lisätiedot PK-YRITYKSEN TALOUDEN SEURANTA TUNNUSLUKUJEN AVULLA
KYMENLAAKSON AMMATTIKORKEAKOULU Liiketalouden koulutusohjelma / taloushallinto Karita Ahvonen LT064 PK-YRITYKSEN TALOUDEN SEURANTA TUNNUSLUKUJEN AVULLA Opinnäytetyö 2009 TIIVISTELMÄ KYMENLAAKSON AMMATTIKORKEAKOULU Lisätiedot Yritysostojen rahoitus listaamattomissa kasvuyrityksissä
Yritysostojen rahoitus listaamattomissa kasvuyrityksissä Laskentatoimi Maisterin tutkinnon tutkielma Petri Heikkilä 2009 Laskentatoimen ja rahoituksen laitos HELSINGIN KAUPPAKORKEAKOULU HELSINKI SCHOOL Lisätiedot 2016 © DocPlayer.fi Yksityisyyskäytäntö | Palveluehdot | Palaute